Komission lausunto EY:n perustamissopimuksen 251 artiklan 2 kohdan c alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston asetukseksi Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta komission ehdotuksen muuttamisesta EY:n perustamissopimuksen 250 artiklan 2 kohdan mukaisesti /* KOM/2000/0734 lopull. - COD 98/0300 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston asetukseksi Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta KOMISSION EHDOTUKSEN MUUTTAMISESTA EY:n perustamissopimuksen 250 artiklan 2 kohdan mukaisesti 1998/0300 (COD) 1. ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM(1998)600 lopullinen - 1998/0300 (SYN): 22.10.1998 Euroopan parlamentin lausunto ensimmäisessä käsittelyssä: 02.12.1999 Muutettu ehdotus (KOM(2000) 169 final - 1998/0300 (COD) toimitettiin: 05.04.2000 Yhteinen kanta: 13.06.2000 Euroopan parlamentin kanta toisessa käsittelyssä: 06.09.2000 2. KOMISSION EHDOTUKSEN AIHE Turkkia koskevan eurooppalaisen strategian täytäntöönpanon tukeminen taloudellisesti toisin sanottuna Turkin liittymistä valmistelevan strategian rahoituksen vahvistaminen. 3. EUROOPAN PARLAMENTIN TARKISTUKSIA KOSKEVA KOMISSION LAUSUNTO Euroopan parlamentti hyväksyi toisessa käsittelyssä kolme tarkistusta yhteiseen kantaan. Komissio hyväksyy tarkistukset: Tarkistuksella 1 ydinenergian kehittäminen jätetään asetuksen soveltamisalan ulkopuolelle. Komissiolla ei ole minkäänlaista aikomusta rahoittaa ydinenergian kehittämiseen liittyviä toimia Turkissa. Se on myös antanut asiaa koskevan julistuksen. Tarkistuksella 2 alustaviin toiminta-aloihin sisällytetään kaikki aloitteet kuolemanrangaistuksen poistamiseksi. Komissio kannattaa tällaisten aloitteiden rahoittamista. Tarkistuksella 3 alustaviin toiminta-aloihin lisätään seuraava: kaikenlainen yhteistyö kurdikysymyksen ratkaisemiseksi. Komissio kannattaa varauksetta kaikkien kansalaisten oikeuksien kunnioittamista ja suojaamista eroista, taustasta tai erityispiirteistä riippumatta. Komissio hyväksyy tarkistuksen ja huomauttaa samalla, että osana EU:n ja Turkin rahoitusyhteistyötä on jo sitouduttu useisiin toimiin, joiden tarkoituksena on edistää talous- ja yhteiskuntakehitystä sekä jännitteiden lieventämistä maan itä- ja kaakkoisosissa. Komissio kiinnittää neuvoston huomion siihen, että rahoitusavun viiteajanjakso on syytä muuttaa asetusluonnoksessa, koska asetus annetaan aikaisintaan varainhoitovuoden 2000 viimeisellä neljänneksellä. Tästä johtuen komissio ei voi tehdä määrärahasitoumuksia varainhoitovuoden 2000 aikana. Onkin katsottava, että lainsäädäntövallan käyttäjän tahtoa ilmaiseva 135 miljoonan euron ohjeellinen rahoitusmäärä koskeekin jaksoa 2001-2003. Asetusluonnoksen tekstiä (artiklan 2) pitäisi näin ollen muuttaa johdanto-osan osalta. 4. PÄÄTELMÄT Komissio muuttaa Euroopan yhteisön perustamissopimuksen 250 artiklan 2 kohdan nojalla ehdotustaan edellä esitetyn mukaisesti.